《和阁老杨石斋公梦中登楼得句韵》
明代·郑岳

亲到虞渊取日来，乾坤氛祲一时开。济川力尽劳推挽，补衮功深费剪裁。

彩笔江淹诗有助，锦城司马梦空回。神游更向华胥境，白首丹衷敢漫猜。

作者简介：福建莆田人，字汝华。弘治六年进士。授户部主事。累迁江西左布政使。宁王朱宸濠夺大量民田，民立寨自保，宸濠欲加兵，岳持不可。后为李梦阳所讦，夺官为民。世宗即位，起抚江西。旋召为大理卿，陈刑狱失平八事，迁兵部左侍郎。后乞休归。有《莆阳文献》、《山斋集》。